Стойностите на Индекса на толерантността на населението към "икономиката в сянка", при първото му изчисление са, както следва:

**Общо              15-35 г.           36-55 г.           56 + г.**

**Обща стойност на Компонент 1:           27,09               33,51               26,54               21,00**

**Обща стойност на Компонент 2:           20,93               24,52               19,02               13,61**

**Обща стойност на Компонент 3:           26,68               33,50               26,68               19,83**

**Обща стойност на SETI:                        74,70               91,53               72,24               54,44**

В табличката са показани стойностите на трите компонента, от които е изграден Индексът.

Следват изчислените стойности: първо, общо за населението; второ, за лицата на възраст 15-35 години; трето, за лицата на възраст 36-55 години и четвърто, за лицата над 56 години. Както се вижда, общата стойност на Индекса за населението като цяло е 74,70. Трябва да се има предвид, че Индексът може да приема стойности от 0 до 100, където 0=нулева толерантност и 100=максимална толерантност. При това положение стойност от 74,70 се тълкува като висока толерантност към "икономиката в сянка". Много по-критично е положението при младите хора (15-35 г.), за които стойността на Индекса е 91,53, което е почти до горната гранична стойност, която този Индекс може да приеме. Относително най-ниска е толерантността към "икономиката в сянка" на хората над 56 години - 56,44.

За да обобщим, може да се направи общата констатация, че толерантността на българското население към "икономиката в сянка" е висока. И макар че при хората от средната възраст толерантността към "икономиката в сянка" е над средната, то още по-сериозно е положението при младите хора (15-35 години), чиято толерантност към сенчестите икономически практики граничи с максимално високите стойности за такъв тип изследване. Това налага спешно да бъдат обсъдени политики и мерки за трансформиране на изключително високата толерантност на младите хора към "икономиката в сянка" и изграждането на нагласи за неприемане и отхвърляне на сенчестите икономически практики. Това е свързано с изграждане на осъзната данъчна култура и висок данъчен морал, както и самодисциплина за спазване на трудовото и осигурително законодателство.